laion/Wikipedia-Exotic huggingface dataset:
কাবাসারান

কাবাসারন ইন্দোনেশিয়ার উত্তর সুলাওয়েসি অঞ্চল থেকে উদ্ভুত মিনাহাসান অঞ্চলের ঐতিহ্যবাহী সমরকলা দ্বারা প্রভাবিত একটি যুদ্ধকালীন নৃত্য। এই নৃত্য প্রধানত লাল পোশাক পরিহিত বেশ কয়েকজন পুরুষ নর্তকদের দ্বারা সঞ্চালিত হয়। নর্তকেরা একহাতে একটি ঢাল অথবা বর্শা ও অন্যহাতে তলোয়ার নিয়ে নৃত্য পরিবেশন করে। নর্তকদের বলা হয় কাবাসালান, যার অর্থ একজোড়া যোদ্ধা মোরগ। এই নৃত্যের অঙ্গ সঞ্চালনা দুজন দ্বন্দে নির্লিপ্ত মোরগের ক্রিয়াকলাপ অনুকরণ করে রচিত হয়েছে। কাবাসারান শব্দটি কাবাসালান থেকেই অনুপ্রাণিত। এই নৃত্যে অংশগ্রহনকারী নর্তকরা প্রধানত মিনাহাসান গ্রামের কৃষক এবং রক্ষক হিসাবে কাজ করে। কিন্তু গ্রামে আক্রমণ হলে তারা ওয়ারনেই বা যোদ্ধা হিসাবে যুদ্ধে অবতীর্ণ হয়। মিনহাসান প্রথা অনুসারে, ওয়ারনেইদের অস্ত্র ও মর্যাদা বংশগত। কাবাসারান নৃত্যটি একচেটিয়াভাবে ওয়ারনেই বংশের পুরুষদের দ্বারা সঞ্চালিত হয়। সাধারণভাবে, নৃত্যের মৌলিক অংগ সঞ্চালনা নয়টি চাল নিয়ে গঠিত। তরোয়াল (সান্তি) বা বর্শা (ওয়েংকো) অথবা ব্যবহার করে এই নয়টি চাল গঠন করা যাকে স্থানীয় ভাষায় জুড়ুস বলা হয়। এছাড়াও বিভিন্ন শক্তিশালী সমরকলার অংগ ও পদসঞ্চালনা এই নৃত্যের মধ্যে অন্তর্ভুক্ত। যেমন এই নাচের একটি জনপ্রিয় চলন হল, বাম দিকে দুই পা এবং ডানদিকে দুই পা গিয়ে পূর্বের স্থান পরিবর্তন করা। নৃত্যের সাথে বাজ, ড্রাম বা কলিনটাং- এর মতো সহায়ক বাদ্যযন্ত্রগুলি বাজানো হয়। এই বাদ্যযন্ত্রগুলিকে স্থানীয় ভাষায় পা ওয়াসালেন বলা হয়। কাবাসারান নৃত্যশিল্পীদের পরা ঐতিহ্যবাহী পোশাক কাবাসারন নর্তকরা ঐতিহ্যবাহী অস্ত্র ব্যবহার করেন উত্তর সুলাওয়েসির একটি অনুষ্ঠানে কাবাসারন নৃত্য পরিবেশন "Tarian Kabasaran"। Indonesia Kaya (ইন্দোনেশীয় ভাষায়)। ২০১৫-১১-১৭ তারিখে মূল থেকে আর্কাইভ করা। সংগ্রহের তারিখ ২০১৫-১১-১৬।
আব্দুল আজিজ আল বিশি

আব্দুল আজিজ আলি মুহাম্মদ আল বিশি (আরবি: عبد العزيز البيشي, ইংরেজি: Abdulaziz Al-Bishi; জন্ম: ১১ মার্চ ১৯৯৪; আব্দুল আজিজ আল বিশি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন। ২০১৪ সালে, আল বিশি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২০ ম্যাচে ১টি গোল করেছেন। আব্দুল আজিজ আলি মুহাম্মদ আল বিশি ১৯৯৪ সালের ১১ই মার্চ তারিখে সৌদি আরবের জাজনে জন্মগ্রহণ করেছেন এবং সেখানেই তার শৈশব অতিবাহিত করেছেন। আল বিশি সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ৩ বছর যাবত অংশগ্রহণ করেছেন। ৩১ মার্চ ২০২৩ পর্যন্ত হালনাগাদকৃত। نادي: الاتحاد [ইত্তিহাদ ক্লাব]। kooora.com (আরবি ভাষায়)। কুরা। ১৪ মে ২০১১। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  "Club – Saudi Professional League" [ক্লাব – সৌদি পেশাদার লিগ]। spl.com.sa (ইংরেজি ভাষায়)। সৌদি পেশাদার লিগ। ২৪ মার্চ ২০২৩। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  সকারওয়েতে আব্দুল আজিজ আল বিশি (ইংরেজি) ট্রান্সফারমার্কেটে আব্দুল আজিজ আল বিশি (ইংরেজি) ওয়ার্ল্ডফুটবল.নেটে আব্দুল আজিজ আল বিশি (ইংরেজি) ইএসপিএন এফসিতে আব্দুল আজিজ আল বিশি (ইংরেজি) ন্যাশনাল-ফুটবল-টিমস.কমে আব্দুল আজিজ আল বিশি (ইংরেজি)
ফরিদ আহমদ দুলাল

ফরিদ আহমদ দুলাল (জন্ম: ১৮ মে ১৯৫৬) বাংলাদেশের একজন কবি, নাট্যকার ও প্রাবন্ধিক। তিনি ২০২২ সালে নাটকে অবদানের জন্য জন্য বাংলা একাডেমি সাহিত্য পুরস্কার পুরস্কার অর্জন করেন। তাঁর কাব্যের সংখ্যা-১৭টি, কবিতা রচনা করেছেন প্রায় দুই সহস্রাধিক। "বাংলা একাডেমি সাহিত্য পুরস্কার গ্রহণ করলেন ১৫ কবি-লেখক-গবেষক"। dhakatimes24.com। ১ ফেব্রুয়ারি ২০২৩। সংগ্রহের তারিখ ফেব্রুয়ারি ২২, ২০২৩।  "বাংলা একাডেমি সাহিত্য পুরস্কার পেলেন যারা"। dailynayadiganta.com। ২৫ জানুয়ারি ২০২৩। সংগ্রহের তারিখ ফেব্রুয়ারি ২৩, ২০২৩।  "বাংলা একাডেমি সাহিত্য পুরস্কার পাচ্ছেন ১৫ জন"। ajkerpatrika.com। ২৫ জানুয়ারি ২০২৩। সংগ্রহের তারিখ ফেব্রুয়ারি ২৩, ২০২৩।  "বহুধাবিস্তৃত ফরিদ আহমদ দুলাল"। bhorerkagoj.com। ২৬ মে ২০৯। সংগ্রহের তারিখ October 07, 2024।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) উইকিমিডিয়া কমন্সে ফরিদ আহমদ দুলাল সংক্রান্ত মিডিয়া রয়েছে।
কানসেট পাপাটাই

কানসেট পাপাটাই একটি ঐতিহ্যবাহী ইন্দোনেশিয়ান যুদ্ধের নৃত্য যা একজন যুদ্ধের নায়ক (বা দায়াক কেনিয়া ) এবং শত্রুর বিরুদ্ধে তার সংগ্রাম সম্পর্কে অবগত করায়। তার সাহস এবং তার বিজয়ের জন্য তাকে আজাই উপাধিতে ভূষিত করার অনুষ্ঠানের বর্ণনা করা হয় এই কানসেট পাপাটাই নৃত্যের মাধ্যমে। এই নৃত্যের গতিবিধি খুব চটপটে এবং উদ্যমী। কখনও কখনও নর্তকদের উচ্চ চিৎকার করে যুদ্ধকালীন পরিবেশ তৈরি করে। কানসেট পাপাটাই সাক পাকু গানের সাথে পরিবেশন করা হয় এবং বাদ্যযন্ত্র শুধুমাত্র সাপেহ ব্যবহার করা হয়। সাপেহ একটি ঐতিহ্যবাহী ইন্দোনেশিয়ান তার বাদ্যযন্ত্র। কানসেট পাপাটাই নাচের পরিবেশনায় পুরুষ (বা আজাই) নর্তকের সাথে সাধারণত একজন মহিলা নর্তকী থাকে যারা দুটি ভিন্ন ধরণের নৃত্য উপস্থাপনা করে। নর্তকীর প্রথম পরিবেশনা হল কানসেট লেডো নাচ। এই নাচে একজন মহিলার নরম প্রকৃতিকে ধানের টুকরার সাথে তুলনা করা হয় যা প্রবল হাওয়ার ঝাপটাতে উড়ে যেতে পারে। এই নৃত্যটি ঐতিহ্যবাহী দায়াক কেনিয়ার পোশাক পরিহিত মহিলা নর্তকীর দ্বারা সঞ্চালিত হয় যার উভয় হাতে হর্নবিলের লেজের পালক থাকে। এই নৃত্যটি সাধারণত একটি গং এর সাথে করা হয়, তাই কানসেট লেডোকে একটি গং নাচও বলা হয়। নর্তকীর দ্বিতীয় পরিবেশনা হল কানসেট লাসান নৃত্য যা হর্নবিলের দৈনন্দিন জীবনকে চিত্রিত করে, ধনেশ বা হর্নবিল পাখি দায়াক কেনিয়ার দ্বারা মহিমান্বিত একটি পাখি যা মহিমা ও বীরত্বের প্রতীক হিসেবে চিহ্নিত। কানসেট লাসান নৃত্যে সাধারণত অনেক মহিলা ভাগ নেন। তারা কানসেট লেডো নাচের মতো একই নড়াচড়া এবং ভঙ্গি ব্যবহার করে, কিন্তু গং এবং পালক ছাড়াই এই নৃত্য পরিবেশন করা হয়। এই নৃত্যটি উড়ে যাওয়ার সময় এবং গাছে বসে থাকার সময় হর্নবিলের পালকের নাড়াচাড়ার ভংগী দ্বারা প্রেরিত হয়ে এই নৃত্যের অংগ সঞ্চালনা প্রস্তুত করা হয়েছে। tari kancet papatai ওয়েব্যাক মেশিনে আর্কাইভকৃত ২ এপ্রিল ২০১৫ তারিখে diakses 16 Maret 2015 tari perang kalimantan timur ওয়েব্যাক মেশিনে আর্কাইভকৃত ২ এপ্রিল ২০১৫ তারিখে diakses 16 Maret 2015 seni tari dayak diakses 16 Maret 2015 tari kancet lasan ওয়েব্যাক মেশিনে আর্কাইভকৃত ১৯ মার্চ ২০১৫ তারিখে diakses 16 Maret 2015
কবিয়ার ডুডুক

কবিয়ার ডুডুক হল একটি ঐতিহ্যবাহী বালিনিজ নৃত্য। একজন বালিনিজ ব্যক্তি কেতুত মার্যা এই নৃত্যশৈলীর স্রষ্টা। ১৯২৫ সালে সর্বজনীনভাবে প্রথম এই নৃত্য পরিবেশিত হয়েছিল। কবিয়ার ডুডুক নৃত্যটি প্রথম ১৯২৫ সালে পরিবেশিত হয়েছিল এবং কেতুত মার্যা (তিনি পশ্চিমে আই মারিও নামেই বেশি পরিচিত) নামক বালির তাবানানের এক ব্যক্তি এই নৃত্যের স্রষ্টা। কবিয়ার ডুডুক নৃত্য সৃষ্টির সময় আই মারিও বালিতে গেমলানের সাম্প্রতিক উদ্ভাবন দ্বারা প্রভাবিত হয়েছিলেন, যা সঙ্গীতে দ্রুত লয়গতির সংযোজন করেছিল। গেমলান গং কেবিয়ার নামে পরিচিত এই নতুন উন্নত সংগীত শৈলী প্রথম দিকে লেগং নৃত্যে (বিশেষত, কেবিয়ার লেগং) ব্যবহার হত যেখান থেকে আই মারিও তার অনুপ্রেরণা পেয়েছিলেন। আই মারিও পরবর্তীতে নৃত্যটি শৈলীকে আরও উন্নত ও বিকশিত করেন এবং গংগুলির সাথে দীর্ঘ যন্ত্র যোগ করে নতুন বাদ্যযন্ত্রের প্রচলন করেন যা ট্রম্পং নামে পরিচিত। এই বিশেষ শিল্প শৈলীটি তাই কবিয়ার ট্রম্পং নামে পরিচিত। কবিয়ার ডুডুক আই মারিওর সবচেয়ে বিখ্যাত সৃষ্টি। কবিয়ার দুদুক ১৯৩১ সালের প্রথম দিকে আন্তর্জাতিকভাবে পরিবেশিত হয়েছিল। আই মারিওর একজন প্রাথমিক শিষ্য প্যারিস ঔপনিবেশিক প্রদর্শনীতে এই নৃত্য সম্পাদন করেছিলেন। আই মারিও প্রদর্শিত কবিয়ার ডুডুকের রেকর্ডিং ডকুমেন্টারি লার্নিং টু ড্যান্স ইন বালি নামক তথ্যচিত্রে অন্তর্ভুক্ত ছিল। ১৯৩০ সালে গ্রেগরি বেটসন এবং মার্গারেট মিড এই তথ্যচিত্র বানান। কিন্তু ১৯৯১ সালে প্রথম এটি প্রকাশিত হয়েছিল। বালিনিজ ভাষায় "কবিয়ার" এর অর্থ "চমক"। সঙ্গীতের লয়ের আকস্মিক পরিবর্তনগুলি বর্ণনা করার জন্য এই নৃত্যশৈলীর এইরূপ নামকরন হয়েছে। ডুডুক আসলে একটি মালয়-ইন্দোনেশিয়ান শব্দ। বালিনিজ ভাষায় এটির সমার্থক শব্দ হল নেগাক। কিন্তু নাচে কখনোই শব্দটি ব্যবহার হয় না। এটিকে বেবাঞ্চিহান নৃত্য (যাতে পুরুষ ও স্ত্রী উভয়েই অংশ নিতে পারে) হিসেবে শ্রেণীবদ্ধ করা হয়। সাধারণত, কবিয়ার ডুডুক নৃত্য একজন পুরুষ নর্তক দ্বারা সঞ্চালিত হয়, যদিও তার মুখসজ্জা তার লিংগ নির্ধারন প্রায় অসম্ভব করে তোলে। তার পরনে থাকে একটি ৫-মিটার (১৬ ফু) কাপড়ের লম্বা টুকরো, যা সোনালী রং -এ আঁকা বিভিন্ন নকশা দিয়ে সজ্জিত থাকে, যা প্রাডা নামে পরিচিত। তার অলংকার ও মস্তক (উডেং নামে পরিচিত) সোনালি এবং ঝলমলে হয়। ডান হাতে, নৃত্যশিল্পী একটি পাখা ধরে রাখেন। নৃত্য পরিবেশনার সময় নর্তক বেশিরভাগ সময়েই বসে থাকে বা আধ-বসা অবস্থায় থাকে। মাঝে মাঝে সে হাঁটু মুড়ে বসে থাকে। মাঝে মাঝে, পাখা হাতে, নর্তক বসা অবস্থাতেই বৃত্তাকারে ঘোরে। নৃত্যের সাথে সাথে তার চোখের অভিনয়ের মাধ্যমে সে রাগ লজ্জা ইত্যাদি বিবিধ নৃত্যরস ও আবেগের বহিপ্রকাশ ঘটায়। এই নৃত্যটি সম্পূর্ণরূপে ব্যাখ্যামূলক এবং গল্প বোঝানোর উদ্দেশ্যে পরিবেশিত হয়না। এই নাচের সাথে পরিবেশিত সঙ্গীত দ্রুত ও জটিল ছন্দযুক্ত এবং আকর্ষণীয় শব্দের সাথে বাজানো হয়। ড্রাম বাদক প্রতি সেকেন্ডে চারটি লয়ের গতি বাজান এবং তখন গেমলান দলের অন্যান্য সদস্যদের নর্তককে সংকেত দিয়ে সেকথা জানায়। নর্তককে সঙ্গীতের তাল বজায় রেখে নৃত্য পরিবেশন করতে হয়। একটি পরিবেশনার শেষের দিকে, ড্রামার এবং নর্তক এক ধরণের দ্বৈত গানে নিযুক্ত হয়। তখন মনে হয় সঙ্গীতের লয় নিয়ন্ত্রণের জন্য তাদের মধ্যে এক কুশলতার লড়াই চলছে। Suartaya 2011। Suardana 2012। Kusmayati 1992। Winet 1998। Juniartha 2011। Descutner 2004। McIntosh 2012। Tenzer 2000।
মোমোকো সাকুরা

মোমোকো সাকুরা (৮ মে ১৯৬৫ - ১৫ আগস্ট ২০১৮) ছিলেন শিমিজু, শিজুওকা অঞ্চলের একজন জাপানি মাঙ্গাকা। তিনি দীর্ঘমেয়াদী মাঙ্গা চিবি মারুকো-চ্যানের স্রষ্টা হিসাবে সর্বাধিক পরিচিত। তার আসল নাম ছিল মিকি মিউরা। তার জন্ম ৮ মে ১৯৬৫ সালে। তার আসল নাম ও তার ব্যক্তিগত জীবন সম্পর্কে খুব কমই তথ্য তিনি প্রকাশ করেছেন। সাকুরা ১৯৮৪ সালে একজন শিল্পী হিসাবে আত্মপ্রকাশ করেন।তার সৃষ্টি চিবি মারুকো-চ্যান রিবনে ১৯৮৬ থেকে ১৯৯৬ সাল পর্যন্ত প্রকাশিত হয়েছিল। এটি তিনি তার নিজের শৈশবের উপর ভিত্তি করে রচনা করেছিলেন, কাহিনীর পটভুমী ১৯৭৪ সালের জাপানের শহরতলি অঞ্চল। চিবি মারুকো-চ্যানের উপর ভিত্তি করে একটি অ্যনিমে সিরিজ ১৯৯০ থেকে ১৯৯২ পর্যন্ত প্রচারিত হয়েছিল এবং এক দ্বিতীয় সিরিজটি ১৯৯৫ সালে শুরু করেছিল যা আজও চলছে। সাকুরা পরাবাস্তব ফ্যান্টাসি সিরিজ কোজি-কোজির নির্মাতা ছিলেন যা ১৯৯৭ থেকে ১৯৯৯ পর্যন্ত চলেছিল। তিনি মার্ভেলাস ইন্টারেক্টিভের সাথে ড্রিমকাস্টের টাইটেল তৈরিতে ও সাকুরা মোমোকো গেকিজো কোজি-কোজিতে কাজ করেছেন। গেম বয় অ্যাডভান্স সাকুরা মোমোকো নো উকিউকি কার্নিভাল তৈরিতে নিন্টেন্ডোর সাথে তিনি একসাথে কাজ করেছেন। ২০০৫ সালে, তিনি এক্সবক্স ৩৬০ এভরি পার্টি শিরোনামের জন্য চরিত্রগুলি এঁকেছিলেন। সাকুরার কাজে সঙ্গীত এক বিশেষ প্রভাব ফেলেছিল। চিবি মারুকো-চ্যানের প্রারম্ভিক সংগ্রহগুলিতে এবং কোজি-কোজির পরাবাস্তব জগতে প্রায়শই এই প্রভাব দেখা যায়। সাকুরা ১৫ আগস্ট, ২০১৮ সালে ৫৩ বছর বয়সে স্তন ক্যান্সারে মারা যান। তার মৃত্যুর আগে তিনি সঙ্গীতশিল্পী কাজুয়োশি সাইতোর জন্য একটি গান লিখেছিলেন। সাইতো তার ২০১৯ সালের গান ইতসুমো নো ফুকেইতে তার রচিত পংক্তি ব্যবহার করেছেন এবং সেই গান চিবি মারুকো-চ্যান অ্যানিমের শেষ দৃশ্যের গান হিসাবে ব্যবহার হয়েছে। ১৯৮৯ সালে, তিনি চিবি মারুকো-চ্যানের জন্য শোজোর জন্য কোডানশা মাঙ্গা পুরস্কার পান। "'Chibi Maruko-chan' manga author Momoko Sakura dies at 53"। Japan News। Yomiuri Shimbun। আগস্ট ২৭, ২০১৮। সংগ্রহের তারিখ আগস্ট ২৭, ২০১৮।  Jackson, Dory (২০১৮-০৮-২৭)। "Manga author Momoko Sakura is dead at 53"। Newsweek (ইংরেজি ভাষায়)। সংগ্রহের তারিখ ২০১৮-০৯-১০।  Michel, Patrick St (২০১৮-০৯-০৭)। "Manga artist Momoko Sakura was also a champion of Japanese music"। The Japan Times (ইংরেজি ভাষায়)। সংগ্রহের তারিখ ২০২০-১১-২৫।  "斉藤和義、11・20『ちびまる子ちゃん』EDシングル コラボジャケット解禁"। Oricon (Japanese ভাষায়)। ২০১৯-১০-১৬। সংগ্রহের তারিখ ২০২১-০৩-২৮। উদ্ধৃতি শৈলী রক্ষণাবেক্ষণ: অচেনা ভাষা (link) Joel Hahn। "Kodansha Manga Awards"। Comic Book Awards Almanac। ২০০৭-০৮-১৬ তারিখে মূল থেকে আর্কাইভ করা। সংগ্রহের তারিখ ২০০৭-০৮-২১।
প্রাজক্তা সাওয়ান্ত

প্রাজক্তা সাওয়ান্ত (জন্ম ২৮শে অক্টোবর, ১৯৯২) হলেন ভারতের একজন ব্যাডমিন্টন খেলোয়াড়। তিনি ২০১০ এবং ২০১১ সালে জাতীয় মহিলা ডাবলস চ্যাম্পিয়ন ছিলেন এবং ২০১০ সালে মিশ্র দ্বৈত শিরোপাও জিতেছিলেন। ২০১৩ সালে, তিনি আরতি সারা সুনীলের সাথে জুটি বেঁধে বাংলাদেশ আন্তর্জাতিক টুর্নামেন্ট জিতেছিলেন। ২০০৭ সালে, ১৪ বছর বয়সে, তিনি এশিয়ান ব্যাডমিন্টন চ্যাম্পিয়নশিপে স্বর্ণপদক জিতে প্রথম ভারতীয় মহিলা হয়ে ইতিহাস তৈরি করেছিলেন। তিনি রাজ কুমারের সাথে এই কৃতিত্ব অর্জন করেছিলেন, তাঁরা এশিয়ান ব্যান্ডমিন্টন চ্যাম্পিয়নশিপ অনূর্ধ্ব- ১৬ মিশ্র দ্বৈত শিরোপা জিতেছিলেন। ২০০৯ সালে, তিনি আবারও একই টুর্নামেন্টে ব্রোঞ্জ পদক জিতে প্রথম ভারতীয় মহিলা হয়ে ইতিহাস তৈরি করেছিলেন, কিন্তু এবার অনূর্ধ্ব- ১৯ মিশ্র দ্বৈত বিভাগে। ২০১০ সালে, যখন তিনি অংশগ্রহণ করেছিলেন, তখন তিনি ব্যাডমিন্টন কোর্টে সর্বকনিষ্ঠ খেলোয়াড় ছিলেন। ২০১০ সালে, প্রাজক্তাকে এশিয়ান গেমসের জন্য ভারতীয় দলের সদস্য হিসেবে নির্বাচিত করা হয়েছিল, এবং তিনি এই মর্যাদাপূর্ণ ইভেন্টে অংশগ্রহণকারী সর্বকনিষ্ঠ ব্যাডমিন্টন খেলোয়াড় ছিলেন। প্রাজক্তার কর্মব্যস্ত মনোভাব এবং সফল ক্রীড়া জীবন সত্ত্বেও, ব্যাডমিন্টন সম্প্রদায়ের মধ্যে তিনি চ্যালেঞ্জ এবং বিতর্কের মুখোমুখি হয়েছেন। ২০১২ সালে তিনি জাতীয় কোচ পুলেল্লা গোপীচাঁদের বিরুদ্ধে পক্ষপাতিত্ব ও হয়রানির অভিযোগ এনেছিলেন। এটি আরও বড় সমস্যায় পরিণত হয় যখন ব্যাডমিন্টন খেলোয়াড় জ্বালা গুট্টা ভারতীয় ব্যাডমিন্টন সার্কিটের ফাটলকে আরও উন্মোচিত করেন এবং স্বজনপ্রীতি ও পক্ষপাতিত্বের সমস্যাগুলিকে উন্মোচন করে প্রাজক্তার পক্ষ নিয়েছিলেন। যদিও শেষ পর্যন্ত এই বিতর্কের মীমাংসা হয়েছিল, কিন্তু এই ধরনের জিনিসগুলি প্রাজক্তার ক্রীড়া জীবনের পরবর্তী পর্যায়েও ছাপ ফেলেছিল। মিশ্র দ্বৈত মহিলাদের ডাবলস মিশ্র দ্বৈত      বিডব্লিউএফ আন্তর্জাতিক চ্যালেঞ্জ টুর্নামেন্ট      বিডব্লিউএফ আন্তর্জাতিক সিরিজ টুর্নামেন্ট "Players: Prajakta Sawant"। bwfbadminton.com। Badminton World Federation। সংগ্রহের তারিখ ৯ মে ২০১৭।  "Why Gopichand should choose his academy over National Coach"। www.firstpost.com। Firstpost। ১০ ডিসেম্বর ২০১২। সংগ্রহের তারিখ ২৯ ডিসেম্বর ২০১৮।  "Prajakta Sawant and Arathi Sara Sunil win women's doubles at Bangladesh Open"। www.sportskeeda.com। Sportskeeda। সংগ্রহের তারিখ ৯ মে ২০১৭।  "Prajakta Sawant Biography, Career Info, Records & Achievements"। www.sportskeeda.com (ইংরেজি ভাষায়)। সংগ্রহের তারিখ ২০২৩-০৩-৩১।  বিডাব্লিউএফব্যাডমিন্টন.কমে প্রাজক্তা সাওয়ান্ত (ইংরেজি) বিডাব্লিউএফ.টুর্নামেন্টসফটওয়্যার.কমে প্রাজক্তা সাওয়ান্ত (ইংরেজি)
কর্ণপর্ব

কর্ণপর্ব হল ভারতীয় মহাকাব্য মহাভারতের আঠারোটি পর্বের মধ্যে অষ্টমপর্ব। কর্ণপর্বের ঐতিহ্যগতভাবে ৯৬ টি অধ্যায় রয়েছে। কর্ণপর্বের সমালোচনামূলক সংস্করণে ৬৯ টি অধ্যায় রয়েছে। কর্ণপর্ব কৌরব জোটের তৃতীয় সেনাপতি হিসেবে কর্ণের নিয়োগকে বর্ণনা করে। পর্বটি আবৃত্তি করে যে কীভাবে যুদ্ধ সবাইকে ক্লান্ত ও হতাশ করতে শুরু করে। এই পর্বটি বর্ণনা করে যে ১৮ দিন ব্যাপী কুরুক্ষেত্র যুদ্ধের ১৬তম ও ১৭তম দিনে নৃশংস যুদ্ধ কীভাবে ভয়ঙ্কর আচরণের দিকে নিয়ে যায়। এই পর্বে দুঃশাসন, বনসেন, বৃষসেন, সুশর্মা এবং অবশেষে কর্ণের মৃত্যু বর্ণনা করা হয়েছে। পর্বের শেষে, অর্জুনের সাথে প্রচণ্ড যুদ্ধে কর্ণ নিহত হন। কর্ণপর্ব অশ্বত্থামার একটি পর্ব অন্তর্ভুক্ত করে, যা মানব জীবনের কর্মের উদ্দেশ্যের উপর দৃষ্টি নিবদ্ধ করে। এই পর্বের চূড়ান্ত ঘটনা হল কর্ণ ও অর্জুনের মধ্যে চূড়ান্ত সংঘর্ষ, যাতে কর্ণ নিহত হয়। Ganguli, K.M. (1883-1896) "Karna Parva" in The Mahabharata of Krishna-Dwaipayana Vyasa (12 Volumes). Calcutta Dutt, M.N. (1901) The Mahabharata (Volume 8): Karna Parva. Calcutta: Elysium Press van Buitenen, J.A.B. (1973) The Mahabharata: Book 1: The Book of the Beginning. Chicago, IL: University of Chicago Press, p 477 Debroy, B. (2010) The Mahabharata, Volume 1. Gurgaon: Penguin Books India, pp xxiii - xxvi Bibek Debroy (2013), The Mahabharata, Volume 7, Penguin, আইএসবিএন ৯৭৮-০-১৪৩-১০০১৯-৫, Section 73 - Karna Parva
আনাতোলি কোকুশ

আনাতোলি কোকুশ ( ইউক্রেনীয়: Анатолій Акимович Кокуш ; জন্ম ১৯৫১, Kerch, RSFSR ) একজন ইউক্রেনীয় চলচ্চিত্র প্রকৌশলী, ব্যবসায়ী এবং উদ্ভাবক। ২০০৫ সালে, তিনি দুটি অস্কারে ভূষিত হন। পুরস্কারগুলি বৈজ্ঞানিক এবং প্রকৌশল পুরস্কার বিভাগে ছিল: একটি " রাশিয়ান আর্ম গাইরো-স্ট্যাবিলাইজড ক্যামেরা ক্রেন এবং ফ্লাইট হেডের ধারণা এবং বিকাশের জন্য" পুরস্কৃত করা হয়েছিল; অন্যটি "ক্যাসকেড সিরিজের মোশন পিকচার ক্রেনের ধারণা এবং বিকাশের জন্য" পুরস্কৃত করা হয়েছিল। ইউক্রেনের তৎকালীন ফার্স্ট লেডি কাতেরিনা ইউশচেঙ্কো ইউক্রেনীয় সিনেমায় এবং সারা বিশ্বে তার অবদানের জন্য কোকুশকে স্বীকৃতি দেওয়া হয়েছে। কোকুশ ১৯৭৪ সালে লেনিনগ্রাদ ইনস্টিটিউট অফ ফিল্ম ইঞ্জিনিয়ার্স থেকে স্নাতক হন। এরপর তিনি কিয়েভের দোভজেনকো ফিল্ম স্টুডিওতে কাজ শুরু করেন। ১৯৮০-এর দশকে কোকুশ ইউক্রেনের কিয়েভ চলচ্চিত্র ও টেলিভিশন কোম্পানি ফিলমোটেকনিক প্রতিষ্ঠা করেন। তিনি ব্যাখ্যা করেছিলেন যে "রাশিয়ান আর্ম" এবং "ইউ-ক্রেন" নামে পরিচিত যন্ত্রটিকে আসলে অটোরোবট বলা হয় এবং নব্বই দশকের গোড়ার দিকে যখন হলিউডে আমেরিকানরা কৌতুক করেছিল তখন এটিকে একটি কৌতুক হিসাবে ডাকনাম দেওয়া হয়েছিল। "রাশিয়ান আর্ম আবার আমেরিকায় ফিরে এসেছে" ফিলমোটেকনিক প্রধান হলিউড ছবি যেমন টাইটানিক, ওয়ার অফ দ্য ওয়ার্ল্ডস, ক্যাসানোভা, এবং উক্সিয়া ফিল্ম হিরো, অনেক রাশিয়ান ব্লকবাস্টার, সেইসাথে ইউক্রেনীয় ছবিগুলিকে ট্র্যাভেলিং ক্যাসকেড ক্রেন, ফ্লাইট হেডস এবং রাশিয়ান অস্ত্র সরবরাহ করেছে। অন্যান্য চলচ্চিত্রগুলির মধ্যে রয়েছে দ্য ইটালিয়ান জব, ওশেনস টুয়েলভ, কিং আর্থার, কিংডম অফ হেভেন, বিন: দ্য মুভি, ট্রান্সফরমারস, আয়রন ম্যান 2, এবং অন্যান্য অনেক বিশাল বক্স অফিস হিট। Academy Awards 2006 – IMDb Oscar-winning cinematographer revolutionizes film industry Article from Kyiv Post The International Kyiv Film Festival nominee page 2007 ওয়েব্যাক মেশিনে আর্কাইভকৃত ২৬ জুলাই ২০১৩ তারিখে (ইউক্রেনীয় ভাষায়) "Filmotechnic's 'Russian Arm' Takes Its Name From History"। SHOOTonline (ইংরেজি ভাষায়)। সংগ্রহের তারিখ ২ ফেব্রুয়ারি ২০২৩।  "U-CRANE"। AIRWOLF FILMS (ইংরেজি ভাষায়)।  "Ukrainian-made 'Russian Arm' camera system gets new name: 'U-Crane'"। ABC7 Los Angeles (ইংরেজি ভাষায়)। ১৮ মার্চ ২০২২। সংগ্রহের তারিখ ২ ফেব্রুয়ারি ২০২৩।  "RUSSIAN-ARM-6"। Filmotechnic USA (ইংরেজি ভাষায়)। সংগ্রহের তারিখ ২ ফেব্রুয়ারি ২০২৩।  Paikova, Valeria (৭ এপ্রিল ২০২১)। "How the 'Russian Arm' took the movie industry by storm"। Russia Beyond। সংগ্রহের তারিখ ১ ফেব্রুয়ারি ২০২৩।  Maddaus, Gene (১৭ মার্চ ২০২২)। "The 'Russian Arm' — Made in Ukraine — Gets a Name Change"। Variety। সংগ্রহের তারিখ ২ ফেব্রুয়ারি ২০২৩।  Ефект Кокуша ("The effect of Kokush") ওয়েব্যাক মেশিনে আর্কাইভকৃত ১০ মার্চ ২০০৭ তারিখে Ukrainian newspaper Day (ইউক্রেনীয় ভাষায়) "List of credits on official website"। ১৫ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।
আল কায়েদা সম্পর্কিত জিহাদি গোষ্ঠীসমূহের তালিকা

এটি উইকিপিডিয়ার তালিকা নিবন্ধ। এখানে বৈশ্বিক জিহাদি সংগঠন আল কায়েদা সম্পর্কিত অন্য জিহাদি গোষ্ঠীসমূহের তালিকা প্রদান করা হয়েছে। তালিকাটি সংক্ষিপ্ত ও বর্ধিত হওয়ার সম্ভাবনা রাখে। আল কায়েদা আরব উপদ্বীপ শাখা (AQAP) আল কায়েদা ভারতীয় উপমহাদেশ শাখা (AQIS) আল কায়েদা ইসলামি মাগরিব শাখা (AQIM) জামাতু নাসরিল ইসলাম ওয়াল মুসলিমিন (JNIM) আল কায়েদা বসনিয়া ও হার্জেগোভিনা শাখা ইমাম শামিল ব্যাটালিয়ন তাওহিদ আল-জিহাদ (গাজা উপত্যকা) কুর্দিস্তান ব্রিগেড। আবু হাফস আল-মাসরি ব্রিগেড সিনাই উপদ্বীপে আল-কায়েদা হুররাস আল দীন ককেশাস আমিরাত ফাতহুল ইসলাম। ইসলামী জিহাদ ইউনিয়ন। ইসলামিক মুভমেন্ট অফ উজবেকিস্তান জইশ-ই-মোহাম্মদ জামাহ ইসলামিয়াহ লস্কর-ই-তৈয়বা ইসলামিক কমব্যাট্যান্ট গ্রুপ, মরক্কো নিম্নোক্ত গোষ্ঠীগুলি আল কায়েদার প্রাক্তন সহযোগী গোষ্ঠী হিসেবে ছিল। বর্তমান সে সব বিচ্ছিন্ন বা বিলুপ্ত: আবু সায়াফ  (২০১৪ সালে তারা আইএসের প্রতি আনুগত্যের অঙ্গীকার করে আল কায়েদা থেকে পৃথক হয়ে যায়)। আল-মুরাবিতুন ( ২০১৭ সালে এটি আল কায়েদার ইসলামি মাগরিব শাখায় যোগদান করে)। আল-কায়েদা ইন ইরাক ( এটি পরবর্তীতে ইরাকের ইসলামিক স্টেট হয়ে ওঠে এবং পরে আল-কায়েদা থেকে আলাদা হয়ে আইএসআইএলে হয় )। আল-কায়েদা ইন দ্য ল্যান্ডস বিয়ন্ড দ্য সাহেল বা আনসারু ( ২০১৫ সাল থেকে এটি নিষ্ক্রিয় বা অন্য কোনো শাখার সাথে যুক্ত হয়েছে বলে মনে করা হয়)। আনসার আল-ইসলাম ( ২০১৪ সালে সংখ্যাগরিষ্ঠ আইএসআইএলের সাথে একীভূত হয়ে যায়)। আনসারু দিন ( ২০১৭ সালে JNIM এ যোগদান করে)। ইসলামি জিহাদ, ইয়েমেন ( পরবর্তীতে একিউএপি হয়ে যায় )। পশ্চিম আফ্রিকায় ঐক্য ও জিহাদ আন্দোলন ( ২০১৩ সালে আল-মুরাবিতুন গঠনের জন্য এটি আল-মুলতামিনের সাথে একীভূত হয়ে যায়)। রাজা সুলাইমান আন্দোলন। আল-নুসরা ফ্রন্ট ( ২০১৭ সালে বিলুপ্ত হয়ে হায়াতু তাহরির আল-শামে অন্যান্য গোষ্ঠীর সাথে একীভূত হয় এবং আল কায়েদার সাথে সবরকমের সম্পর্ক বিচ্ছিন্ন করে।)
সোনু আনন্দ শর্মা

সোনু আনন্দ শর্মা (জন্ম ৮ই মার্চ ১৯৭৫) হলেন একজন প্রাক্তন ভারতীয় বধির ব্যাডমিন্টন খেলোয়াড়। তিনি জন্মগতভাবে বধির ও মূক। জন্মের সময় তাঁর উভয় কানে ১০০% শ্রবণ প্রতিবন্ধকতা ছিল। তিনি ১৯৯৭ এবং ২০০৯ সালে দুবার ডেফলিম্পিকে ভারতের প্রতিনিধিত্ব করেছেন। ২০১৯ সালের মার্চ মাসে, আন্তর্জাতিক নারী দিবসের সাথে মিলিয়ে এবং কাকতালীয়ভাবে তাঁর ৪৬তম জন্মদিনে তাঁকে দিল্লি সরকার এবং দিল্লি কমিশন ফর উইমেন সোসাইটি দ্বারা নারী শক্তি পুরস্কারের একজন প্রাপক হিসাবে সম্মানিত করা হয়েছিল। তিনি এই প্রাসঙ্গিক মর্যাদাপূর্ণ পুরস্কার প্রাপ্তির ক্ষেত্রে ছিলেন প্রথম বধির মহিলা। সোনু আনন্দ শর্মা ১৯৯৭ সালের গ্রীষ্মকালীন ডেফলিম্পিকে তাঁর প্রথম বধির অলিম্পিক হিসেবে আত্মপ্রকাশ করেন। তিনি মিশ্র দলগত ইভেন্টে স্বর্ণপদক জয় করেন, এখানে অন্যান্য বিশিষ্ট খেলোয়াড় যেমন রাজীব বাগ্গা এবং রোহিত ভাকেরও অংশ নিয়েছিলেন। তিনি ২০০৯ গ্রীষ্মকালীন বধির অলিম্পিকেও অংশ নিয়েছিলেন কিন্তু সেখানে কোন পদক জিততে পারেন নি। আন্তর্জাতিক এবং ঘরোয়া পর্যায়ে ব্যাডমিন্টন খেলা থেকে অবসর নেওয়ার পর, অল ইন্ডিয়া স্পোর্টস কাউন্সিল অফ দ্য ডেফ (এআইএসসিডি) ভারতের একজন মহিলা প্রতিনিধি হিসেবে তাঁকে নির্বাচিত করেছিল, বধিরদের জন্য আন্তর্জাতিক ক্রীড়া কমিটির অন্যতম সদস্য হিসেবে যোগদান করার জন্য। এই প্রথম কোনো মহিলাকে এমন পদে নির্বাচিত করা হয়েছিল। তারপরে, তাঁকে ব্যাডমিন্টনের জন্য সাম্মানিক টেকনিক্যাল ডিরেক্টর করা হয়। তিনি ২০১৭ গ্রীষ্মকালীন বধির অলিম্পিকে ভারতের প্রতিনিধিত্বকারী ব্যাডমিন্টন দলের অন্যতম প্রশিক্ষক হিসেবেও কাজ করেছেন। সোনু বিয়ে করেছেন সোমেশ শর্মাকে, যিনি একজন জাতীয় পর্যায়ের ক্রিকেটার। তাঁদের দুটি সন্তান রয়েছে, যাদের নাম সোম্যা শর্মা এবং সক্ষম শর্মা। "Sonu Anand SHARMA"। deaflympics.com (ইংরেজি ভাষায়)। সংগ্রহের তারিখ ২০১৯-০৪-০৮।  "'I Am Not An Alien', Sonu Anand Sharma's Journey With Deafness"। HerZindagi English (ইংরেজি ভাষায়)। ২০২২-১১-২১। সংগ্রহের তারিখ ২০২৩-০৩-৩১।  "International deaf and mute badminton player honoured by DCW - Times of India ►"। The Times of India। সংগ্রহের তারিখ ২০১৯-০৪-০৮।  "Delhi Commission for Women celebrates grit, fortitude; honours 28"। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।  "Sonu Anand Sharma, 1st deaf women to win Delhi government's Nari Shakti Award, has proven everyone wrong"। newzhook.com (ইংরেজি ভাষায়)। ২ এপ্রিল ২০১৯। সংগ্রহের তারিখ ২০১৯-০৪-০৮।  "Welcome to All India Sports of the Deaf"। www.aiscd.org। সংগ্রহের তারিখ ২০১৯-০৪-০৮।  "'I Am Not An Alien', Sonu Anand Sharma's Journey With Deafness"। সংগ্রহের তারিখ ৩১ মার্চ ২০২৩।  "ICSD establishes Women in Sports Commission"। www.ciss.org (ইংরেজি ভাষায়)। সংগ্রহের তারিখ ২০১৯-০৪-০৮।  "SAI clears Deaflympics contingent"। The Hindu (ইংরেজি ভাষায়)। Special Correspondent। ২০১৭-০৬-২৪। আইএসএসএন 0971-751X। সংগ্রহের তারিখ ২০১৯-০৪-০৮।
তুষার দেশপাণ্ডে

তুষার দেশপান্ডে (জন্ম ১৫ মে ১৯৯৫) একজন ভারতীয় ক্রিকেটার । ৬ অক্টোবর ২০১৬ তারিখে ২০১৬-১৭ রণজি ট্রফিতে মুম্বাইয়ের হয়ে প্রথম-শ্রেণীর ক্রিকেটে অভিষেক হয় তিনি ২০১৮-১৯ বিজয় হাজারে ট্রফিতে ১৯ সেপ্টেম্বর ২০১৮ তারিখে মুম্বাইয়ের হয়ে তার লিস্ট এ অভিষেক করেছিলেন পরের মাসে, তাকে ২০১৮-১৯ রণজি ট্রফির পূর্বে নজরে রাখার মতো আটজন খেলোয়াড়ের একজন হিসেবে নামকরণ করা হয়। আগস্ট ২০১৯-এ, তাকে ২০১৯-২০ দুলীপ ট্রফির জন্য ইন্ডিয়া ব্লু দলের স্কোয়াডে নামাঙ্কিত করা হয়েছিল। ২০২০ আইপিএল নিলামে, ২০২০ ইন্ডিয়ান প্রিমিয়ার লিগের পূর্বে দিল্লি ক্যাপিটালস তাকে কিনে নেয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে চেন্নাই সুপার কিংস তাকে কিনে নেয়। "Tushar Deshpande"। ESPN Cricinfo। সংগ্রহের তারিখ ৬ অক্টোবর ২০১৬।  "Ranji Trophy, Group A: Mumbai v Tamil Nadu at Rohtak, Oct 6-9, 2016"। ESPN Cricinfo। সংগ্রহের তারিখ ৬ অক্টোবর ২০১৬।  "Elite A, Vijay Hazare Trophy at Bengaluru, Sep 19 2018"। ESPN Cricinfo। সংগ্রহের তারিখ ১৯ সেপ্টেম্বর ২০১৮।  "Mumbai storm into Vijay Hazare semi-finals after routing Bihar for 69"। ESPN Cricinfo। সংগ্রহের তারিখ ১৪ অক্টোবর ২০১৮।  "Eight players to watch out for in Ranji Trophy 2018-19"। ESPN Cricinfo। সংগ্রহের তারিখ ৩ নভেম্বর ২০১৮।  "Shubman Gill, Priyank Panchal and Faiz Fazal to lead Duleep Trophy sides"। ESPN Cricinfo। সংগ্রহের তারিখ ৬ আগস্ট ২০১৯।  "Duleep Trophy 2019: Shubman Gill, Faiz Fazal and Priyank Panchal to lead as Indian domestic cricket season opens"। Cricket Country। সংগ্রহের তারিখ ৬ আগস্ট ২০১৯।  "IPL auction analysis: Do the eight teams have their best XIs in place?"। ESPN Cricinfo। সংগ্রহের তারিখ ২০ ডিসেম্বর ২০১৯।  "IPL 2022 auction: The list of sold and unsold players"। ESPN Cricinfo। সংগ্রহের তারিখ ১৩ ফেব্রুয়ারি ২০২২।